RAKASTETTU KAIKESTA HUOLIMATTA Birger Skoglund
Paennutta etsitään
Olet tervetullut ohjelmaamme, missä kerromme hyviä uutisia.
Jumala on hyvä Jumala.
Useimmat Jumalan kohdanneista ihmisistä tietävät, -
ettei hän ollut heitä kohtaamassa kädet nyrkissä.
Jumalan kädet olivat avatut, jopa lävistetyt.
Jumala sovitti Golgatalla koko maailman itsensä kanssa.
Tämä vanha hyvä kirja on mukanani jokaisessa ohjelmassa.
Nimeni on Birger Skoglund ja avaamme taas tämän kirjan.
Se antaa ihmisille niin paljon toivoa.
Se antaa niin paljon lohtua kaikissa elämänvaiheissa.
Tällä kertaa on aiheenamme "Paennutta etsitään."
Puhumme naisesta, jonka nimi oli Haagar.
Hän oli Aabrahamin vaimon Saarain palvelijatar.
Hänellä oli tärkeä osa Aabrahamin ja Saarain elämässä.
Lukekaamme Raamatun teksti 1. Mooseksenkirjan 16. luvusta.
Aloitamme jakeesta 7.
"Ja Herran enkeli tapasi hänet vesilähteeltä erämaassa, -
sen lähteen luota, joka on Suurin tien varressa.
Ja hän sanoi: -
'Haagar, Saarain orjatar, mistä tulet ja mihin menet?'
Hän vastasi: "Olen paossa emäntääni Saaraita.'"
Haagarilla on erittäin opettavainen tarina.
Saarai valitsi hänet antamaan Aabrahamille pojan, -
sillä Saarai oli hedelmätön.
En usko, että Haagarilla oli asiasta paljonkaan sanottavaa.
Mutta Haagar ylpistyy nähdessään, että hän odottaa Aabrahamin poikaa.
Ja Saarai on edelleen lapseton.
Tilanne palvelijattaren ja Saarain välillä on kireä.
Saarain kurittaessa häntä -
hän löytää vain yhden ratkaisun ongelmalle - pakenemisen.
Mutta ongelmasta pakeneminen ei ole koskaan ratkaisu.
Ongelma seuraa sinua, jos pakenet.
Mutta Jumala on todella ihana.
Hän lähettää yhden monista enkeleistään Haagarin luo.
Hän saapuu erämaassa Suurin lähellä olevan lähteen luo.
Jumala lähetti enkelinsä auttamaan Haagaria.
Ellei hän olisi kohdannut enkeliä, olisi hän varmaan menehtynyt -
kuumassa kuivassa erämaassa.
Mutta Herran enkeli kysyy kaksi hyvin tärkeää kysymystä.
Haagar, mistä tulet?
Ei ollut niin vaikeaa vastata siihen kysymykseen.
Hän sanoo: "Tulen Saarain luota, Aabrahamin talosta."
"Hän kuritti minua enkä tahdo alistua sellaiseen."
"Hän jopa löi minua enkä tahdo olla siellä enää."
"Tulen epäonnistumisen ja suuren ongelman keskeltä."
Mutta enkeli kysyy myös tärkeämmän kysymyksen.
Minne sinä menet?
Haagarin oli vaikeampaa vastata siihen kysymykseen.
Hän ei tiennyt lainkaan mitä tulevaisuus toisi tullessaan.
Hän ei aavistanut millainen huomispäivä tulisi olemaan.
Hän ei tiennyt seuraavasta tunnistakaan.
Mistä sinä tulet? Valtavan tärkeä kysymys.
Suuri norjalainen evankelista ja julistaja Emanuel Minos -
kertoo vastauksista, -
joita ihmiset voivat antaa kohdatessaan saman kysymyksen.
Laulussaan "Laulu ihmisestä" antaa hän osan vastauksesta.
"Olen ihminen, mi tullut olen taisteluista maan
Ensin mierontietä kuljin, sitten linnas valtiaan."
Voimme tulla erilaisista taustoista.
Mutta elämässämme on sama jumalkaipuu.
Raamattu sanoo, että Hän on pannut iankaikkisuuden sydämeemme.
"Olen ihminen, mi tullut maasta vihan, taistelon.
Mutta kyynelsilmin kaipaan pelastuksen lepohon."
Muutamat meistä tulemme juuri maan vihan ja surun keskeltä.
Olen matkustanut paljon ja seissyt toivottomissa pakolaisleireissä.
Olen seissyt satojen raiskattujen naisten keskellä.
Ja olen itkenyt katkerasti.
Olen nähnyt lasten turvonneita vatsoja.
Tuhotuita yksilöitä, jotka ovat kohdanneet maan vihaa ja surua.
Kyynelsilmin he toivoisivat löytävänsä rauhanhivenen.
"Olen ihminen, mi tulen maailman juhlista -
pettyneenä kotiin loiston, laulun parista."
Monet ihmiset elävät kiihkeää huvielämää.
He pukeutuvat narrinkaapuun, mutta sielu kuitenkin itkee.
Näillä laulun sanoilla pyritään vastaamaan siihen, -
mistä ihminen tulee.
Mutta minne ihminen menee, on paljon vaikeampi kysymys.
Sillä ilman Jumalaa ja hänen rakastavaa pelastustaan -
olet matkalla iankaikkiseen kadotukseen.
Tiedän, ettet missään tapauksessa tahdo mennä kadotukseen.
Ajattelet: "Jos on olemassa Jumala ja taivas, -
silloin tahdon olla siellä."
Taivas on todellisuutta.
Minne sinä menet?
Tuo kysymys on tärkeämpi kuin ensimmäinen.
Ja Haagarin tavoin, jolla ei ollut parempaa vastausta -
kuin että hän oli paossa, mutta tietämättä minne.
Monilla meistä voi olla sama tilanne -
yrittäessämme paeta elämämme vaikeuksia.
Ehkä vastaat: "Olen paossa matkalla jonnekin, -
missä toivottavasti tulee olemaan parempaa."
Ehkä tuhlaajapojan tavoin vastaat: -
"Olen matkalla elämään, missä kukaan ei enää voi nuhdella minua.
Saan itse päättää kaikesta mitä teen."
Itse asiassa olet yleisen mielipiteen vietävissä.
Joku sanoo olevansa matkalla pois moraalisista vaatimuksista.
"Tahdon elää nykyaikaisesti, tahdon elää ilman lakeja."
Joku sanoo tahtovansa paeta eettisiä vaatimuksia.
Raamattu sanoo näistä ihmisistä tärkeitä asioita.
Sananlaskujen 14. luvussa jakeessa 12 sanotaan näin: -
"Miehen mielestä on oikea monikin tie, joka lopulta on kuoleman tie."
Ystäväni, elämme tämän päivän yhteiskunnassa, -
jossa melkein kaikki eettiset ja moraaliset lait on tuhottu -
aivan kauhealla tavalla.
Mutta kuulehan, muuttuminen on mahdollista.
Se on muutos, johon enkeli kehottaa Haagaria.
"Palaa takaisin emäntäsi luo ja nöyrry hänen edessään."
Haagar olisi voinut sanoa: "En ikinä enää mene takaisin."
Mutta hän nöyrtyi ja seurasi enkelin pyhää neuvoa.
Raamattu sanoo, että se, joka nöyrtyy korotetaan.
Olen vakuuttunut, että tämän ohjelman katsojien ja -
kuuntelijoiden joukossa on pakomatkalla olevia ihmisiä.
He ovat paenneet jo kauan epäonnistunutta elämäänsä.
He ovat ehkä paossa riidasta, jota on heidän omassa perheessään.
Olet ehkä paossa seurakunnastasi ja ystävistäsi.
Minulla on ihana viesti sinulle. Palaa takaisin kotiin.
Se Jumala, jota julistan, pitää sinulle antamansa lupaukset.
"En heitä ulos sitä, joka minun luokseni tulee", -
vaikka olisit itse sotkenut elämäsi.
Jos elämäsi on juuri nyt surkeaa tekemiesi virheitten vuoksi, -
niin laupias Jumala vierelläsi kutsuu sinua uudistumaan.
Joskus sanot: "En saa koskaan mitään kuntoon.
Mikä on tehty on tehty, eikä sitä voi muuttaa."
Se on tietyssä mielessä totta.
Tehtyä ei voi tehdä enää toisin.
Mutta on myös totta, että Jeesus, joka kuoli ristillä puolestamme, -
on sovittanut meidät elävän Jumalan kanssa.
Hän voi antaa anteeksi ja eheyttää.
Uusi elämäsi on aivan erilainen kuin entinen.
Käänny jälleen.
Sinulle, joka pakenet kaikkea kärsimääsi, tulee pyhä sanoma.
On Jumala, joka tulee tiellesi sanoen: "Älä pakene enää.
Tule syliini.
Haluan lämmittää jäätynyttä sieluasi.
Avaa sisimpäsi taivaan kirkkaudelle.
Tulet maistamaan Jumalan hyvyyttä ja voimaa."
Se pelastus, jonka Jeesus on meille valmistanut, -
on täydellinen, voimallinen ja ihana.
Katso pöydälläni olevaa kynttilää.
Elävä liekki. Kerran tuo kynttilä sammutettiin.
Se ei levittänyt lämpöä eikä viihtyisyyttä ympärilleen.
Vain musta kynttilänsydän.
Ja juuri sillä hetkellä, kun se sammutettiin -
siitä nousi savua ja sitten se oli täysin kuollut.
Ehkä se kuvaa elämääsi.
Kerran se oli mustan, savuavan kynttilänsydämen kaltainen.
Mutta kun avaat sydämesi Jeesukselle, -
Hän sytyttää tulen jälleen elämääsi.
Saat elää, todella elää, uutta elämää.
Useita vuosia sitten läpikävin erittäin riipaisevan kokemuksen.
Minut kutsuttiin vankilan selliin.
Siinä pienessä kopissa vanki kulki edestakaisin.
Hän löi päätänsä seinään. Hän sanoi joka kerta: -
"Kirottu, kadotettu. Kirottu, kadotettu."
Minut kutsuttiin sinne. Menen sisälle koppiin.
Kävelen hänen kanssaan, mutta hän ei ole minua näkevinäänkään.
Joka kerran, kun hän sanoo: "Kirottu", -
sanon: "Anteeksiannettu".
Ja joka kerta, kun hän sanoo: "Kadotettu", sanon: "Sovitettu".
Mutta en päässyt hänen syvään pimeyteensä.
Aloin laulamaan erästä laulua.
Ja laulan laulua Golgatasta. Rististä.
"Kerran Golgatalla ristiinnaulittuna, -
Jeesus taisteli tuskissansa."
Ja vanki hätkähtää.
Hän karjuu minulle: "Älä laula isäni laulua."
En ollut kuulevinani.
Jatkan kävelemistä hänen kanssaan.
Laulan seuraavan säkeistön ja sitä seuraavan.
Vanki lysähtää lattialle ja alkaa itkemään.
Hän sanoo: "Onko anteeksiantoa sellaiselle kuin minä?"
Polvistun yhdessä vangin kanssa.
Panen käteni hänen selkänsä päälle ja kysyn: "Mitä olet tehnyt?"
Olisin voinut kysyä: "Mistä tulet ja minne olet matkalla?"
Hän kertoo: "Olen narkomaani.
Käytin sekaisin huumeita ja alkoholia.
Yhtäkkiä kaikki meni säpäleiksi.
Hyvä isäni, joka rakasti minua syvästi, sanoi: -
'Poikani, miksi teet meille tämän?
En nähnyt häntä isänäni.
Humalan vaikutuksesta näin hänet vain karjuvana leijonana.
Vedin veitseni ja pistin sen hänen rintakehäänsä.
En ollut aikonut tappaa häntä.
Mutta veitsenpisto oli niin vakava, että hän kuoli.
Voiko tällainen kurja saada anteeksi?
Olen matkalla helvettiin. Kuulun sinne."
Sanoin: "Voit vaihtaa suuntaa.
Voit jättää pimeyteen menevän pikajunan -
ja nousta taivaaseen menevään pelastuksen junaan."
Sellissä on ihana pelastuskokous, jossa vanki itkee ulos hätänsä.
Mistä tulet?
Hän vastaa: "Olen tappanut ihmisen."
Minne menet? - Olen matkalla helvettiin.
Kysyn rukouksen jälkeen uudelleen: "Minne olet matkalla?"
Vastaus on toisenlainen: "Syntini on anteeksiannettu.
Kuormani on otettu minulta pois. Olen matkalla taivaaseen."
Raamattu sanoo, että vaikka syntimme olisivat -
veriruskeat voivat ne tulla lumivalkeiksi.
Ei ole mitään niin vaikeaa asiaa, että sinun pitäisi pysyä paossa.
Mikään ei voi pitää sinua siellä kiinni, -
jos tahdot uskoa Jeesukseen Kristukseen.
Joku toinen sanoo: "Pakenin perheestäni.
Kaikki särkyi. Kukaan ei välitä minusta enää."
Sanon: "Aina on uusi mahdollisuus."
Eräs nuori mies kirjoitti minulle raamattukoulusta:
"Oli koulun viimeinen päivä.
Olin hieman surullinen. Olin pelastunut muutama vuosi sitten, -
käynyt raamattukoulun, mutta välit perheeseeni olivat täysin poikki.
Olit siellä puhumassa Jumalan sanaa.
Yhtäkkiä puhuit kielillä ja aloit selittämään sanomaa minulle.
Sanoit, että saisin perheeni takaisin -
ja että saisin taas iloita.
Olen tänä vuonna tavannut isäni, veljeni ja sukulaiseni jälleen.
Nyt tätä ohjelmaa tehdessämme marraskuussa 2013, hän kertoo: -
"Tapaan kaikki rakkaat sukulaiseni ja ystäväni Tukholmassa.
Meillä tulee olemaan hauskaa yhdessä."
Profeetallinen sanoma piti paikkansa.
Jumalan sana on sinua varten, rakas ystävä, -
jonka silmiin nyt katselen.
Näen surullisen sielusi, sinun, joka olet paossa.
Herra tahtoo viedä sinut takaisin. Nöyrry.
Rukoile ja ano sovitusta ja uutta elämää.
Koko elämäsi tulee yhdessä hetkessä muuttumaan, -
niin että tunnet olevasi vapaa.
Kahleet murtuvat. Taakka putoaa. Olet todella vapaa.
Jumala siunatkoon sinua.
Tuntuu hyvältä sanoa tämä teille, -
jotka kaipaatte elävää Jumalaa.
Siunatkoon Jumala sinua runsaasti.
Ensi kerralla puhun aiheesta: -
"Maa, maa, maa. Kuule Herran sana."
Mutta nyt tahdon rukoilla kanssasi.
Sinä, joka olet eksyksissä, palaa kotiin.
Sinä, joka olet paossa, käänny, niin asiasi korjaantuvat.
Rakas Jeesus, kiitän sinua koko sydämestäni, -
että ihmiset voivat juuri nyt palata takaisin kotiin.
Kiitos, että taivaallinen rauha saa täyttää heidän sisäisen maailmansa.
Herra, anna paenneiden ja eksyneiden löytää takaisin kotiin.
Kiitos, että kodin ovi on auki.
Kiitos, että sinä vuodatat rikkauksia jokaiselle.
Jeesus, tee ihmisten elämässä ihmeitä juuri nyt.
Isän, Pojan ja Pyhän Hengen nimeen. Aamen.
Suomennos: Kirsti Eastwood